Onyx tesztnet az ETH 2.0 újabb mérföldköve - Virtuális Cash
Blog Blokklánc Okos szerződés
Írta: Virtualis Cash 2020-07-01 2020-07-11 0
Frissítés: Elindult az Altona teszthálózat is, olvass tovább a Prysmaticlabs blogjában, ha követni szeretnéd az ETH 2.0 projektet! Ha fontosabb változás lesz, beszámolunk róla!
Ha az előző 2 Beacon Chain-es cikkünket olvastad, azokban részletesen bemutattuk, hogyan lehet érvényesítőként (Validator) részt venni az ETH 2.0 hálózatának tesztelésében. A Topaz tesztnet sikeresen lezárult, miután a fejlesztők bemutatták, hogy milyen számokat értek el, amely meglehetősen szép eredmény. Terence Tsao, aki az egyik vezető fejlesztője a Prysmatic Labs-nek az alábbi Twitter bejegyzésben írt a számokról, mielőtt az Onyx tesztnetre átálltak volna.
?300k slots on Topaz?
?37.3k validators
?70% participation due to external drops off
?1.2M gETH staked
[email protected] controls 37% of the network
?highest peer count 700 on a node https://t.co/q63v0QWImk pic.twitter.com/CnWfZauWDX
— Terence Tsao (@terencechain) May 29, 2020
Ha még nem léptél be a tesztelők közé, de egyre jobban érdekel, akkor az Ethereum 2.0 node teszt a Prysm klienssel cikket érdemes alapul venni. Viszont fontos, hogy az abban írtak már elavultak, ahogyan a cikk elején is jelezzük, de van, amit nem dupláznánk, így ebben a bejegyzésben a kezdeti stakelésben és használatban való eltéréseket írjuk le.
Elindult az Onyx tesztnet
Miért kell az Onyx tesztnet?
Stakeljünk az Onyx hálózat okos szerződésébe
Ethereum node futtatása
Miben jobb az Onyx, mint a Topaz?
Graffitizzünk validátorként
A beaconcha.in címen is látható, hogy már a következő szintre lépett az ETH 2.0 tesztelése, ugyanis a Topaz tesztnet után több, mint 2 hete működik az Onyx teszthálózat. A teszteléshez való csatlakozás folyamata hasonló, mint a Topaz esetében, de lássuk a különbségeket és a belépést validátorként.
Az első és legfontosabb, annak ellenére, hogy a korábbi cikkben arra buzdítottunk, hogy használj VPN-t, az Onyx-hez VPN-en keresztül nem tudtunk csatlakozni, csak a saját IP címünkről. (Legalábbis nekünk nem sikerült.) Így olyan eszközről csatlakozz, amely védelméről megfelelően gondoskodtál. Vagy használj erre a célra egy régebbi gépet, vagy akár egy Raspberry Pi-t.
Olvass mást is -> Kína belehúzott, Ethereum 2.0, Galaxy Digital 2 új kripto alap
Ahhoz, hogy az Ethereum hitelesítési módja a PoW-ről teljesen átálljon a PoS-re, alapos tesztelésre van szükség. A Prysmatic Lab’s 5 mérföldkövet határozott meg, amelyeken keresztül az ETH2 a teszthálózatból átlép majd a fő/main hálózatra. Amint ez majd megtörténik, az Ethereumot bányászó hardverek más kriptoeszköz bányászatára állnak át, mert az Ethereum tranzakciók hitelesítését azt követően már nem lehet PoW módon megtenni.
Az 5 mérföldkő második szintje az Onyx-ra keresztelt hálózat. A mérföldkövek szó szerint kövekről kapták a nevüket, ugyanis az Onyx az ónix kristályról, az első, a Topaz pedig a topáz kristályról.
Az Onyx hálózat okos szerződésének címe utal a teszthálózat nevére, ugyanis a 0x0F0F0fc0530007361933EaB5DB97d09aCDD6C1c8 cím elején levő 0F0F0F kezdet az ónix kristály szürkésfekete színére utal hexadecimális formában.
A kristályok után térjünk vissza a teszthálózatra 🙂
Töltsük fel a Metamask kliensünket a Goerli “játék” ethereummal. Az előző cikkünkben írtunk arról, hogyan lehet lassan vagy gyorsan szerezni Goerli ETH-t. Viszont, ha nagyon gyorsan szeretnél tesztelni és nagyon gyorsan szeretnél teszt ETH-t, küld el a Goerli hálózaton levő ETH címedet a kapcsolati űrlapunkon keresztül és pár órán belül megkapod Tőlünk a szükséges 32 teszt ETH-t, hogy tesztelni tudj!
Ha a Topaz teszthálózatban részt vettél, akkor fontos, hogy az adatbázisokat töröld ki, mert úgy jársz, ahogy mi, próbálod, próbálod és óráid elmennek, mire megtalálod a megoldást. Ezért is teszthálózat, hogy minden gyerekbetegség előkerüljön. Az alábbi paranccsal tudod a Beacon Chain adatbázisát törölni:
./prysm.sh beacon-chain --clear-db flag
Megkérdezi, h biztos akarjuk-e, a válasz az igen: Y
Hogy tudjunk az Onyx-ba validátorként megjelenni, az első ETH 2.0 cikkben írt folyamat alapján stakelni kell 32 Goerli ETH-t. Az első ETH 2.0 cikkben írt folyamat hasonló, csak a letéti szerződés címe más, ahogy az előző részben is írtuk: 0x0F0F0fc0530007361933EaB5DB97d09aCDD6C1c8
Olvass mást is -> MimbleWimble, Kína fellép a Bitcoin ellen, Binance blokk, Bitcoin adatvédelem, LocalCrypto, Kripto betéti kártya a Z generációnak
Ha megvagyunk, akkor jöhet a várakozó álláspont, ugyanis ahogy a Topaz esetében, az Onyx-nál is várni kell a hitelesítésre. Mi a 38-as epochban adtuk be a “kérelmet”, de csak a 730-es epochban lettünk aktiválva validátorként.
Ahhoz, hogy a Goerli ETH1 hálózatból adatokat tudjunk befogadni, ellenőrízni, saját ETH1 node-ot kellene futtatni, de ésszerűbb inkább egy provider adatait használni. Az Infura egy jó szolgáltató erre, ugyanis díjmentesen lehet használni 3 projekt erejéig, de ha komolyabb fejlesztő vagy, akkor nyílván ismered is, vagy talán már használod.
Mivel most csak arra van szükségünk, hogy az Ethereum teszt hálózatról adatokat kérjünk le, az Infura-n keresztül egy Ethereum API-t kell létrehozni. Erről egy részletes lépésről-lépésre leírás van az Infura blogján.
Az alábbi képernyőképen látható a lekérdezéseink száma, a völgyek azok olyan időpontok voltak, amikor offline volt a gépünk.
A hálózat stabilabb lett, a kieső validátorok esetén gondoskodik a rendszer arról, hogy mindig optimális legyen a validátorok száma. Az ETH jelenlegi hálózatával történő adatkapcsolat is jobb lett, a büntetések ésszerű számításán is dolgoztak.
Mióta fut nálunk az Onyx hálózat validálása, azóta több frissítés is érkezett. A saját tapasztalatunk az, hogy sokkal gyorsabban felveszi a prysm kliens a kapcsolatot a többi peer-el és folyamatos a ki-be csatlakozás. Ez utóbbi amiatt lehet jó, hogy az egyes peerek folyamatosan tudják ellenőrízni, hogy helyes adatokat kapnak.
Általában 30 számítógép/kliens van kapcsolatban egymással. Jelenleg közel 30 000 validátor van a rendszerben, ami egy szép szám, tekintettel arra, hogy még csak a 2. fázisban van a Prysmatic Labs projektje. A statisztikai oldalon lehet látni, hogy milyen ütemben léptek a validátorok a rendszerbe.
A száraz kódok mellett egy kis játék is van a beaconchainben, nevezetesen egy falra lehet lehet pixelekkel graffitizni. Az alábbi módon kell indítani a validátori programot és amikor a mi kapjuk a validálás lehetőségét, a tetszőleges helyen a tetszőleges színnel lehet “firkálni”. Az xpixelhely és ypixelhely helyére értelemszerűen a pont x és y koordinátáinak a helyét kell megadni, a színkódnál pedig a szín hexadecimális formáját.
./prysm.sh validator --graffiti graffitiwall:xpixelhely:ypixelhely:#színkód
Ez egy javaslatként kerül a láncba és mindig ott is marad. Mi már 5 javaslatot nyújtottunk be ily módon, az alábbi képen a sárgával karikázott részen látható sárga vonal a mi “tettünk”.
Hogy mikor fog az ETH 2.0 élesben elindulni, az még a jövő titka, de a fejlesztők dolgoznak és a tesztelők is szép számmal vannak. Mindenképpen érdemes nyomon követni, mert az átállás egy nagy lépcső lesz az Ethereum és a sok Ethereum-ra épülő (DEFI) projekt számára.
Nagyon sok feladat van még hátra, hogy kezesebb legyen maga a használat de folyamatosan érkeznek be a felhasználók részéről a kérések a fejlesztők fele, akik jól reagálnak ezekre, jó látni, hogy pörög a dolog!
Mindenesetre még egy plussz információ, hogy a 17 nappal ezelőtt stakelt 32 ETH, jelenleg 32.168076988 ETH. Ez amiatt lehet fontos infó, hogy ha majd élesben indul, lehet számolgatni, hogy mennyire éri meg validátorként 32 ETH-t stakelni a PoW rendszerben
beacon chainethereum 2.0onyxtestnet
Virtualis Cash 2018-10-17 2020-02-26